Un președinte tuns și o țară rasă. De ce, în plină criză COVID-19, îi ține Klaus Iohannis în brațe pe Gheorghe Flutur și pe baronii PNL
Lucruri bune, măsuri corecte, dar și o sete de putere și pericolul de a defila cu aceiași oameni ca până acum, asta arată președintele României în aparițiile publice. Citeşte întreaga ştire: Un președinte tuns și o țară rasă. De ce, în plină criză COVID-19, îi ține Klaus Iohannis în brațe pe Gheorghe Flutur și pe baronii PNL 

Un compatriot bronzat, slab și proaspăt tuns, exact ce nu sunt românii și româncele în acest moment, dar, în schimb, frate cu noi când e vorba să-i sară repete muștarul, aici se văd efectele izolării, așa a apărut marți președintele României la prima întâlnire cu ai săi, prin intermediul presei. 
Trecerea de la monolog la dialog i-a priit și lui, și nouă. Președintele a fost bun pe multe teme și slab atunci când întrebările jurnaliștilor au zgâlțâit șuruburile concrete care rămân înfipte în miezul putred al statului și societății noastre. 

Oamenii morți nu sunt “detalii tehnice” Klaus Iohannis a venit cu un grafic favorabil, numărul de îmbolnăviri COVID-19, apelând la un vechi truc al oricăruia dintre noi. “Dacă nu-mi fac analize, sigur sunt sănătos”. Da, stăm bine la numărul de cazuri, numai că, așa cum i-a punctat Dan Tăpălagă, numărul de îmbolnăviri este relevat de numărul de teste. Jurnalistul G4Media s-a trezit tăiat cu acel “Mulțumesc” prezidențial din colțul buzelor, dovadă că întrebarea era legitimă. Dar adevărul este că: Nu suntem la jumătatea Europei cu testările, așa cum a sugerat cu palma plutind în aer președintele, ci la coada clasamentului COVID-19. Facem, proporțional cu populația, între un sfert și o treime din testele celorlalte țări. În materie de oameni decedați, iar acesta nu este un “detaliu tehnic”, că așa a zis președintele, că va veni cu mai multe grafice data viitoare, dar n-a vrut să ne încarce acum cu “detalii tehnice”, stăm rău față de țările din jurul nostru. 

România are 34 de oameni morți la milionul de locuitori, față de 8 Bulgaria, 13 Grecia, 16 Polonia, 19 Serbia, 21 Cehia și 30 Ungaria.  Am aflat însă că, după trecerea pandemiei, o să ne reformăm sistemul public și, în primul rând, pe cel sanitar. Aici apare problema esențială.  Flutur e ținut în continuare în brațe Șeful statului a fost întrebat ce le transmite sucevenilor, având în vedere că acum 6 luni le dădea garanția solemnă că sunt un județ pe mâini bune și că au un spital “model de bune practici”. Vădit nemulțumit de temă, Klaus Iohannis a zis că da, pandemia a fost defectuos gestionată, dar “să nu ne întoarcem în trecut”. Ba să ne întoarcem! Și să folosim aceeași măsură când e vorba de PSD, de PNL, UDMR, ALDE și USR-PLUS.  Sau baronii PSD sunt răi, dar Flutur și politizarea lui cu care a sufocat Suceava sunt bune? Bucovina e zona unde multe posturi se ocupă pe șpagă, de la pădurar la medic. Se dau pe șpagă pentru că se recuperează din șpaga ulterioară. Consideră președintele că mafioții girați de PNL nu sunt mafioți, sunt gestionari descurcăreți ai bugetului public?  
Degeaba o luăm de la capăt cu discuția despre sănătate și băgăm miliarde de euro, dacă lăsăm baronii de la vârful Sănătății sau al județelor să facă ce vor cu acești bani. 

De pildă, Gabriela Firea nu bagă bani în spitale? Ba da, dar bagă fără nici o noimă și cu interese vizibile, ca să-și aducă prietenii în poziții de conducere. De regulă, în spate apar firmele. Toți, fiecare cu propria contribuție, acești conducători au ras țara. Puterea absolută corupe absolut Ar fi o eroare a societății să-l lase pe președinte să-și crească sentimentul de rezolvator al crizei. Pentru că, mascați de mantia prezidențială, vor profita amicii săi, de unii poate nici măcar nu știe, de alții clar e legat politic. Ca oricare dintre noi, de asta există Constituție, Klaus Iohannis are tendința să abuzeze de putere.  Amintiți-vă cum, acum câteva luni, președintele îl soma pe ministrul Vela să-l rezolve mai repede pe Raed Arafat. Dacă șeful DSU era zburat, azi tratam pandemia prin megafoanele mașinilor de poliție.  

Klaus Iohannis nu a avut puterea să recunoască faptul că a folosit informații greșite Președintele e sigur pe el și asta ajută, dar stilul său autoritar oferă și baza unor erori pe care nimeni nu are curajul să le contreze. După ce a dat un exemplu care nu există, redeschiderea unor școli în Franța care nu s-au redeschis niciodată și focare de coronavirus într-o ficțională provincie care nu există, Klaus Iohannis nu a avut puterea să-și admită până la capăt eroarea. “Nu am folosit informații greșite”, a bravat el în conferința de presă, din nou vădit deranjat de temă.

[(('Știre Reală',), 346), (('Înșelăciune', 'Controlul Populației'), 36), (('Supremația Românească', 'Religie'), 71), (('Satiră',), 277), (('5G', 'Noua Ordine Mondială'), 247), (('Remedii Miraculoase', 'Religie'), 47), (('Plandemic',), 161), (('Reticență la Vaccinare',), 170), (('Armă Biologică',), 250), (('Controlul Populației', 'Big Pharma'), 14)]